CELEX: 32017R1241
Language: bg
Date: 2017-07-10 00:00:00
Title: Регламент за изпълнение (ЕС) 2017/1241 на Съвета от 10 юли 2017 година за прилагане на Регламент (ЕС) № 36/2012 относно ограничителни мерки с оглед на положението в Сирия

11.7.2017   
            
            
               BG
            
            
               Официален вестник на Европейския съюз
            
            
               L 178/1
            
         РЕГЛАМЕНТ ЗА ИЗПЪЛНЕНИЕ (ЕС) 2017/1241 НА СЪВЕТА
   от 10 юли 2017 година
   за прилагане на Регламент (ЕС) № 36/2012 относно ограничителни мерки с оглед на положението в Сирия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 36/2012 на Съвета от 18 януари 2012 г. относно ограничителни мерки с оглед на положението в Сирия и за отмяна на Регламент (ЕС) № 442/2011 (1), и по-специално член 32, параграф 1 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 18 януари 2012 г. Съветът прие Регламент (ЕС) № 36/2012.
            
         
               (2)
            
            
               Едно лице следва да бъде заличено от списъка на физическите и юридическите лица, образуванията и органите, за които се прилагат ограничителните мерки, съдържащ се в приложение II към Регламент (ЕС) № 36/2012 („списъкът“).
            
         
               (3)
            
            
               Едно образувание следва да бъде добавено в списъка на образуванията в приложение II към Регламент (ЕС) № 36/2012.
            
         
               (4)
            
            
               Информацията, отнасяща се до едно от лицата, изброени в приложение II към Регламент (ЕО) № 36/2012, следва също да се актуализира.
            
         
               (5)
            
            
               Поради това приложение II към Регламент (ЕС) № 36/2012 следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение II към Регламент (ЕС) № 36/2012 се изменя, както е посочено в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 юли 2017 година.
      
         
            За Съвета
         
         
            Председател
         
         M. MAASIKAS
      
   
   
      (1)  ОВ L 16, 19.1.2012 г., стр.1.
   
      ПРИЛОЖЕНИЕ
      Приложение II към Регламент (EС) № 36/2012 се изменя, както следва:
      
                  1.
               
               
                  В част А („Лица“), вписването относно следното лице и вписаната информация за него се заличават:
                  
                              „202.
                           
                           
                              Ahmad Barqawi (изв. още като Ahmed Barqawi)“.
                           
                        
            
                  2.
               
               
                  В част А („Лица“), вписването относно лицето, посочено по-долу се заменя със следното вписване:
                  
                               
                           
                           
                              Наименование
                           
                           
                              Идентификационни данни
                           
                           
                              Основания
                           
                           
                              Дата на включване в списъка
                           
                        
                              „203.
                           
                           
                              George Haswani
                              (изв. още като Heswani; Hasawani; Al Hasawani)
                           
                           
                              Адрес: Damascus Province, Yabroud, Al Jalaa St, Syria
                           
                           
                              Водещ бизнесмен, извършващ дейност в Сирия, с интереси и/или дейности в инженерния, строителния, петролния и газовия сектор. Има интереси и/или значимо влияние в редица дружества и образувания в Сирия, по-специално в HESCO Engineering and Construction Company — водещо инженерно и строително дружество.
                           
                           
                              7.3.2015 г.“
                           
                        
            
                  3.
               
               
                  В част Б („Образувания“) се вмъква вписване относно следното образувание:
                  
                               
                           
                           
                              Наименование
                           
                           
                              Идентификационни данни
                           
                           
                              Основания
                           
                           
                              Дата на включване в списъка
                           
                        
                              „71.
                           
                           
                              Abdulkarim Group
                              (изв. още като Al Karim for Trade и Industry/Al Karim Group)
                           
                           
                              5797 Дамаск
                              Сирия
                           
                           
                              Abdulkarim Group е международно признат сирийски конгломерат, който е свързан с Wael Abdulkarim, включен в списъка като водещ бизнесмен, извършващ дейност в Сирия.
                           
                           
                              11.7.2017 г.“